[pic] | KOMISIJA EVROPSKIH SKUPNOSTI |

Bruselj, 6.8.2009

COM(2009) 315 konč./2

2007/0199/COD

POPRAVEK: Nadomešča COM(2009) 315 z dne 22. junija 2009.Nanaša se na vse jezikovne različice.

MNENJE KOMISIJEv skladu s točko (c) tretjega pododstavka člena 251(2) Pogodbe ESo spremembah Evropskega parlamentak skupnemu stališču Sveta gledepredloga

UREDBE EVROPSKEGA PARLAMENTA IN SVETA o pogojih za dostop do prenosnih omrežij zemeljskega plina in razveljavitvi Uredbe (ES) št. 1775/2005

SPREMEMBA PREDLOGA KOMISIJE v skladu s členom 250(2) Pogodbe ES

2007/0199/COD

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah Evropskega parlamenta k skupnemu stališču Sveta glede predloga

UREDBE EVROPSKEGA PARLAMENTA IN SVETA o pogojih za dostop do prenosnih omrežij zemeljskega plina in razveljavitvi Uredbe (ES) št. 1775/2005

1. Uvod

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih je predlagal Evropski parlament ob drugi obravnavi. Komisija oblikuje spodaj podano mnenje o spremembah, ki jih je predlagal Parlament.

2. Ozadje

Postopek

Predlog Evropskemu parlamentu in Svetu predložen (dokument COM(2007) 532 – 2007/0199/COD): | 19. 9. 2007 |

Mnenje Evropskega ekonomsko-socialnega odbora podano: | 22. 4. 2008 |

Mnenje Odbora regij podano: | 10. 4. 2008 |

Mnenje Evropskega parlamenta (prva obravnava) podano: | 9. 7. 2008 |

Skupno stališče soglasno sprejeto: | 9. 1. 2009 |

Stališče Evropskega parlamenta (druga obravnava): | 22. 4. 2009 |

3. Namen predloga

Ta predlog je del tretjega zakonodajnega svežnja za notranji trg EU s plinom in električno energijo („tretji sveženj“), ki vsebuje dve direktivi in tri uredbe.

Glavni cilj svežnja je vzpostaviti regulativni okvir, ki je potreben za popolnoma učinkovito odprtje trga in oblikovanje enotnega trga EU s plinom in električno energijo v interesu državljanov in industrije Evropske unije. To bo prispevalo k ohranjanju čim nižjih cen ter povečanju standardov storitev in zanesljivosti oskrbe.

Za uresničitev tega bodo sprejeti naslednji pomembni ukrepi:

- učinkovitejši regulativni nadzor, ki ga bodo izvajali neodvisni nacionalni regulatorji;

- ustanovitev agencije, da se zagotovi učinkovito sodelovanje med nacionalnimi regulatorji in njihovo sprejemanje odločitev o vseh pomembnih čezmejnih vprašanjih;

- obvezno sodelovanje med operaterji omrežij, da se uskladijo vsi predpisi v zvezi s prenosom energije po Evropi in načrtovanje naložb;

- učinkovito ločevanje pridobivanja in prenosa energije, da se odpravijo vsa navzkrižja interesov, spodbudijo naložbe v omrežja in prepreči diskriminacijsko ravnanje;

- večja preglednost in boljše delovanje maloprodajnega trga;

- večja solidarnost in regionalno sodelovanje med državami članicami, da se zagotovi večja zanesljivost oskrbe.

4. Mnenje Komisije o spremembah, ki jih je predlagal Evropski parlament

4.1. Spremembe, ki jih je Komisija sprejela

Na svojem plenarnem zasedanju 22. aprila 2009 je Evropski parlament sprejel kompromisni sveženj, o katerem se je dogovoril s Svetom, da bi se doseglo soglasje na drugi obravnavi.

Ti predlogi sprememb zadevajo predvsem:

- omejeno krepitev vloge agencije v postopkih izdelave kodeksov in smernic ter nadzora nad delom Evropskega omrežja operaterjev prenosnega sistema za plin (ENTSO-G),

- določbe, ki krepijo vlogo agencije pri postopku oblikovanja 10-letnega razvojnega načrta omrežij, ter

- vlogo ENTSO-G glede tretjih držav.

Komisija sprejme kompromisni sveženj, ker je v skladu s splošnim namenom in splošnimi značilnostmi predloga.

5. Sklepna ugotovitev

V skladu s členom 250(2) Pogodbe ES Komisija spreminja svoj predlog, kot je določeno zgoraj.